Diari Oficial de la Generalitat Valenciana


Sumari del DOGV 6828, del 27-07-2012 (2012/7445)

RESOLUCIÓ de 20 de juliol de 2012, de la Conselleria de Governació, per la qual s'amplia el termini per a dictar i publicar la resolució de la convocatòria de concessió de subvencions destinades a les mancomunitats de municipis i als ajuntaments de la Comunitat Valenciana per a la realització d'actuacions relacionades amb el desenrotllament i la difusió de l'Estatut d'Autonomia i la recuperació i divulgació del Dret Foral Civil Valencià durant l'exercici 2012, en el marc de l'Ordre 18/2011, de 26 de desembre, de la Conselleria de Governació.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6828

Data del DOGV
:   27-07-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/7445


Data del document
:   20-07-2012

Organisme emissor
:   Conselleria de Governació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 20 de juliol de 2012, de la Conselleria de Governació, per la qual s'amplia el termini per a dictar i publicar la resolució de la convocatòria de concessió de subvencions destinades a les mancomunitats de municipis i als ajuntaments de la Comunitat Valenciana per a la realització d'actuacions relacionades amb el desenrotllament i la difusió de l'Estatut d'Autonomia i la recuperació i divulgació del Dret Foral Civil Valencià durant l'exercici 2012, en el marc de l'Ordre 18/2011, de 26 de desembre, de la Conselleria de Governació. [2012/7445]  
Vista l'Ordre 18/2011, de 26 de desembre, de la Conselleria de Governació, de convocatòria de concessió de subvencions destinades a les mancomunitats de municipis i als ajuntaments de la Comunitat Valenciana per a la realització d'actuacions relacionades amb el desenrotllament i la difusió de l'Estatut d'Autonomia i la recuperació i divulgació del Dret Foral Civil Valencià durant l'exercici 2012 (DOCV núm. 6682 de 30.12.2011), de conformitat amb els següents:  
  
  
Antecedents de fet  
  
Primer. En data 30 de desembre de 2011, va ser publicada l'esmentada Ordre 18/2011, de 26 de desembre, de la Conselleria de Governació, en la base sexta, apartat tercer de la qual s'establix que el termini per a tramitar les sol·licituds i resoldre i notificar les resolucions serà de sis mesos, com a màxim, comptadors des de l'endemà de la finalització del termini de presentació de sol·licituds.   
  
Segon. En data 31 de gener de 2012, va finalitzar el termini de presentació de sol·licituds establit en la base quarta apartat quart.  
  
Tercer. Amb data 19 juliol de 2012, l'òrgan instructor en la tramitació del procediment ha elevat al conseller la proposta raonada en què sol·licita una ampliació del termini legal establit per a dictar i publicar la resolució de concessió de subvencions destinades a les mancomunitats de municipis i als ajuntaments de la Comunitat Valenciana.  
  
Fonaments de dret  
  
I. Segons el que disposen la Llei 38/2003, de 17 de novembre, General de Subvencions; el Reial Decret 887/2006, de 21 de juliol, pel qual s'aprova el Reglament de desplegament de l'esmentada llei; la Llei 5/1983, de 30 de desembre, del Consell; el text refós de la Llei d'Hisenda Pública de la Generalitat, aprovat per Decret Legislatiu, de 26 de juny de 1991; el Decret 75/2011, de 24 de juny, del Consell, pel qual s'establix l'estructura orgànica bàsica de la Presidència i de les conselleries de la Generalitat, i el Decret 114/2011, de 2 de setembre, del Consell, pel qual s'aprova el Reglament Orgànic i Funcional de la Conselleria de Governació, així com la base novena de la referida Ordre 18/2011, de 26 de desembre, l'òrgan competent per a resoldre els expedients tramitats és el conseller de Governació.  
  
II. Tal com es desprén de la proposta raonada efectuada en data 19 de juliol de 2012 per l'òrgan instructor encarregat de la tramitació, encara que s'han adoptat els mitjans personals i materials per a complir amb la tramitació adequada i en termini, donat el nombre de sol·licituds presentades i la realització de la valoració de tots els expedients, es fa necessària l'ampliació del termini màxim de duració del procediment i, en conseqüència, de la resolució i publicació corresponents tal com determina l'article 42.6 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Per això, en virtut dels antecedents de fet i dels fonaments jurídics que han quedat exposats, vistos els preceptes legals i reglamentaris mencionats i la resta de pertinent aplicació, resolc:  
  
Ampliar, en un termini màxim de tres mesos, el termini de sis mesos per a resoldre i notificar les resolucions de la convocatòria de concessió de subvencions destinades a les mancomunitats de municipis i als ajuntaments de la Comunitat Valenciana per a la realització d'actuacions relacionades amb el desenrotllament i la difusió de l'Estatut d'Autonomia i la recuperació i divulgació del Dret Foral Civil Valencià durant l'exercici 2012.  
  
Contra la present resolució no es pot interposar cap recurs, de conformitat amb el que disposa l'article 42.6 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú segons la redacció donada per la Llei 4/1999, de 13 de gener.  
  
València, 20 de juliol de 2012.- El conseller de Governació: Serafín Castellano Gómez.